לציונות פנים רבות וזרמים שונים. עם זאת ישנה מהות וישנם קווי יסוד שכל זרמי הציונות יסכימו עליהם כבסיס רחב ומשותף. ברמה הפשטנית, אדם ציוני הוא אדם המאמין בזכותו של העם היהודי לכונן בציון מדינה יהודית. זהו הבסיס. בתכנית באזל (1897) הוגדר כי "הציונות שואפת להקים לעם היהודי מולדת חוקית בארץ ישראל". חוזה המדינה בנימין זאב הרצל הבהיר ביומניו כי "הציונות היא אידאל אינסופי. אידאל שמתחיל בתקומה לאומית של העם היהודי בארץ ישראל ושמטרתו היא בניית חברת מופת על פי חזון הנביאים – אור לגויים ושאיפה מתמדת מעלה". עקרונות היסוד של הציונות באו לידי ביטוי בכל המחנות הפוליטיים: כפי שהגדיר זאת בן גוריון, לצה"ל כצבא העם יש מעמד מיוחד בחזון הציוני, והוא מהווה עמוד תווך בתקומה הערכית של עם מאפרו. כפי שהגדיר זאת ז'בוטינסקי, מטרת הציונות היא יצירת רוב יהודי בארץ ישראל. זהו המפתח לכל השאר – לקוממיות יהודית, להקמת מדינה, לקיום דמוקרטיה ולבניית בית לאומי לעם היהודי. אם נפרט את עקרונות היסוד למושגים מעשיים, המשמעות של המושג "מדינה יהודית" הינה בשני רבדים. במישור האחד, הסמלי – אימוץ דגל, סמל והמנון שמתייחסים ישירות ללאום היהודי ולמורשתו, מעמד ממלכתי לשפה העברית וכן לחגי ולמועדי ישראל. במישור השני מדובר על "בית לאומי" ליהודים בכל העולם, קרי – חוק השבות. אלו הם עשרת העקרונות הציוניים של תנועת "אם תרצו" שקבלתם ואימוצם בשיח הציבורי, האינטלקטואלי, התקשורתי והתרבותי בישראל יתרמו לבניית חברה ציונית: היהודים הם עם עיקרון הלאומיות הוא עיקרון נכון, צודק ומוסרי אשר על פיו יש לחלק את העולם (במידת האפשר) לעם היהודי זכות למדינה ריבונית עצמאית לעם היהודי זכות על ארץ ישראל ובראשה על ירושלים המאוחדת במסגרת חייו הלאומיים בארץ ישראל יוכל העם היהודי לבטא את זהותו, תרבותו ועצמיותו כפי שלא יוכל בשום מקום אחר העם היהודי צריך לקחת את גורלו בידיו שלילת הגלות הבטחת קיומו, הישרדותו, ביטחונו ועתידו של העם היהודי באמצעים הנדרשים לכך. אי לכך גיבוש גבולות בני הגנה הוא עיקרון יסוד ציוני וכך גם זכותה של ישראל להגנה עצמית זכותו של העם היהודי למדינה בארצו גוברת על טענת הזכות של יושבי הארץ. בסוגיה זו חשוב להבהיר כי שאלת מימוש זכות היא שאלה נפרדת, אך הנחת המוצא בשאלה כיצד יוכרעו שאלות טריטוריאליות בארץ ישראל, היא שלעם היהודי זכות היסטורית מוסרית על הארץ הגוברת על טענות מתחרות מדינת ישראל היא מדינה יהודית.